b'\n_START_ARTICLE_\nKurpi\xc5\xb3 giria\n_START_PARAGRAPH_\nKurpi\xc5\xb3 giria (lenk. Puszcza Kurpiowska)\xc2\xa0\xe2\x80\x93 tai didelis mi\xc5\xa1k\xc5\xb3 masyvas, kur\xc4\xaf sudaro dvi girios: Bialos giria ir Zielonos giria. Giria yra Kurpi\xc5\xb3 lygumoje per kuri\xc4\x85 teka Narevo up\xc4\x97. Giria \xc5\xa1iaur\xc4\x97je ribojasi su buvusia Ryt\xc5\xb3 Pr\xc5\xabsijos teritorija, rytuose su Pisos upe, pietuose su Narevo upe ir vakaruose su O\xc5\xbeico upe. Girios pavadinimas kil\xc4\x99s nuo Kurpi\xc5\xb3 kaimo.\n_START_SECTION_\nIstorija\n_START_PARAGRAPH_\nXVI a. giria buvo vadinama Zagajnica. Giria tuo metu buvo i\xc5\xa1sid\xc4\x97s\xc4\x8diusi tarp P\xc5\xa1asny\xc5\xa1o, Lom\xc5\xbeos ir Ostrolenkos miest\xc5\xb3. XVIII a. \xc4\xaf bendr\xc4\x85 girios pavadinim\xc4\x85 \xc4\xaftrauktos Bialos ir Zielonos girios, kurios priklaus\xc4\x97 Plocko vyskupijai. Ilgainiui Zielonos giria imta tapatinti su bendru Kurpi\xc5\xb3 girios pavadinimu. XX a. apie 33\xc2\xa0% girios buvo apaug\xc4\x99 mi\xc5\xa1kais. Apie 95\xc2\xa0% med\xc5\xbei\xc5\xb3 sudar\xc4\x97 pu\xc5\xa1ys, alksniai, egl\xc4\x97s, \xc4\x85\xc5\xbeuolai ir ber\xc5\xbeai.'